Берләшкән Милләттәр Ойошмаһы

**Берләшкән Милләттәр Ойошмаһы, БМО** (, ) — донъяла тыныслыҡты һәм именлекте һаҡлау һәм нығытыу, шулай уҡ дәүләттәр араһында хеҙмәттәшлеккә булышлыҡ итеү маҡсатында ойошторолған халыҡ-ара ойошма.
БМО ҡарарҙары Ойошма системаһына ҡараған махсус маҡсатлы агентлыҡтар, бәйле ойошмалар, шуралар һәм ағза илдәрҙең структуралары арҡылы тормошҡа ашырыла.

## Тарихы
Ойошма эшмәкәрлеге һәм структураһы Икенсе донъя һуғышы ваҡытында Гитлерға ҡаршы коалиция булдырған илдәр тарафынан төҙөлгән. «Берләшкән Милләттәр» исеме беренсе тапҡыр 1942 йылдың 1 ғинуарында ҡул ҡуйылған "Берләшкән Милләттәр Декларацияһы"нда телгә алына.

БМО уставы 1945 йылда Сан-Франциско конференцияһында раҫлана, шул уҡ йылдың 26 июнендә 51 дәүләт вәкиле тарафынан ҡул ҡуйыла. Уставтың үҙ көсөнә инеү датаһы — 24 октябрь Берләшкән Милләттәр Ойошмаһы көнө тип билгеләнә.

## Структура
* Генераль Ассамблея
* Генераль секретарь
* БMO-ның Именлек Советы
* Секретариат
* БМО-ның Халыҡ-ара суды
* Махсус ойошмалар

### БМО-ның Генераль Ассамблеяһы

**БМО-ның Генераль Ассамблеяһы** йәки **Берләшкән Милләттәр Ойошмаһының Генераль Ассамблеяһы**, (инглизсә *United Nations General Assembly*, fr. *L’Assemblée générale des Nations unies*) — 1945 йылда БМО резолюцияһы буйынса ойошҡан БMO-ның вәкилдәр, директив, кәңәшсе баш органы.

**[[БMO-ның Именлек Советы]]ның ҡарарҙарынан айырмалы булараҡ, БМО-ның Генераль Ассамблеяһы ҡарарҙары мәжбүри көскә эйә түгел.**

Ассамблея 193 БМО ағзаһынан тора. БМО Уставында тасуирланған халыҡ-ара мәсьәләләргә ҡағылышлы фекер алышыу майҙаны булып тора.

Ассамблея сессияларына йыл һайын сентябрь—декабрь айҙары араһында йыйыла, улар араһында зарурлыҡ тыуғанда йыйылыуы мөмкин.

### Генераль секретарь

БМО-ның Генераль секретары ойошманың Именлек Советы тәҡдиме буйынса Генераль Ассамблея тарафынан яңынан һайланыу мөмкинлеге менән 5 йылға тәғәйенләнә.

### Именлек советы

БMO-ның Именлек Советы халыҡ-ара тыныслыҡ һәм именлек өсөн яуаплы, уның ҡарарҙарына БМО-ның барлыҡ ағзалары буйһонорға бурыслы. БМО-ның именлек Советындағы биш даими ағза (Рәсәй Федерацияһы, АҠШ, Бөйөк Британия, Франция, Ҡытай) вето хоҡуғына эйә.

Именлек Советы биш ағзанан тора: биш ағза — даими (Рәсәй, АҠШ, Бөйөк Британия, Франция һәм Ҡытай), ҡалған ун ағза (Устав терминологияһы буйынса — «даими булмаған аҡзалар») Уставтың 23 статьяһы 2-се пунктына ярашлы һайлана.

## Ағза дәүләттәр
2011 йылдың 14 июленә БМО-ға **193 дәүләт** керә.

## Телдәр
БМО-ла эште ойоштороу өсөн рәсми һәм эш телдәре раҫланған. Ойошманың һәр органы өсөн ошо телдәрҙе ҡулланыу тәртибе эшләнгән.

Ойошманың барлыҡ документтары БМО-ның рәсми телдәрендә төҙөлә.

Халыҡ-ара ойошманың рәсми телдәре булған түбәндәге алты телдең махсус көнө билдәләнә:
* Инглиз теле — 23 апрель
* Урыҫ теле — 6 июнь
* Испан теле — 12 октябрь
* Ҡытай теле — 20 апрель
* Ғәрәп теле — 18 декабрь
* Француз теле — 20 март

## Галерея
[thumb|[Нью-Йорктағы штаб-фатир]]

 UN General Assembly.jpg|Генераль Ассамблея залы
 UN security council 2006.jpg|Именлек Шураһы залы
 UN Economic & Social Development Chamber.jpg|Иҡтисади һәм социаль шура залы
 UN Council Chamber.jpg|Терәк буйынса шура залы
 UN building, Geneva.jpg|Женевала урынлашҡан БМО бинаһы
 ONU Geneva mainroom.jpg|Женевала урынлашҡан бина залы
 Flags onu geneva2.jpg|Женевала урынлашҡан бина алдында байраҡтар


## Шулай уҡ ҡарағыҙ
* Милләттәр Лигаһы
* Киото протоколы

## Иҫкәрмәләр

## Һылтамалар
* Рәсми сайт
* Дөйөм мәғлүмәт